לאחר פרוץ מלחמת העולם הראשונה פיקד על יחידתו, וב-6 בספטמבר 1914 הוא נפצע בברך. ב-19 באוקטובר מונה למפקד חטיבת הרגלים ה-77, וב-18 בדצמבר הועלה לדרגת ז'נרל דה בריגדה. ב-3 בפברואר 1915 קיבל את הפיקוד על דיוויזיית הרגלים ה-3, ועוטר בצלב המפקד של לגיון הכבוד. ב-25 במרץ וב-23 בדצמבר הועלה לדרגת ז'נרל דה דיוויזיה. ב-19 בינואר 1916 מונה למפקד הגזרה הצפונית של אזור ורדן, וב-21 בינואר מונה למפקד הקורפוס ה-30. חודש לאחר מכן הותקפו כוחותיו על ידי הגרמנים, והם ספגו אבדות כבדות. למרות האבדות הקורפוס המשיך להילחם, ונטל חלק בקרבות השונים במערכה. ב-10 ביוני 1918 הוא הוצא לחופשה, וב-7 באוקטובר קיבל על עצמו את הפיקוד על חיילי הכיבוש של בעלות הברית בבולגריה, תפקיד אותו מילא עד ה-10 באוגוסט 1919.
אחריתו.
בשנת 1921 הוא פרש סופית מהצבא והתיישב בארקור, ובשנת 1932 הוא הפך לנשיא הארגון החברה החופשית של חקלאות, מדעים, אמנויות ו-Belles-Letters of Eure. הוא עזב את תפקידו ב-1933 כאשר הוחלף על ידי מוריס הרווי, ונפטר ב-6 במאי 1948. על שמו נקרא רחוב בוורדן.
רוקדים עם כוכבים
Esquemas
Esquemas (באנגלית: Bad Saint) הוא אלבום האולפן השני של הזמרת-יוצרת האמריקאית בקי ג'י. אשר יצא לאור ב-13 במאי 2022, על ידי חברת התקליטים סוני מיוזיק לטין מתוך האלבום יצאו ארבעה סינגלים.
Visual Geometry Group (בראשי תיבות: VGG; בתרגום חופשי לעברית: קבוצת גיאומטריות חזותית) היא ארכיטקטורת רשת קונבולוציה שנוצרה על ידיי קרן סימוניין ואנדרו זיסרמן מאוניברסיטת אוקספורד.
VGG התחרתה וזכתה בתחרות "אתגר זיהוי חזותי בקנה מידה גדול" של ImageNet ב-18 באוגוסט 2014, המחקר המקורי קבע שהשכבות הרבות והפילטרים הקטנים הם אלו שסייעו לארכיטקטורה להגיע להישגיה הגבוהים.
עיצוב המודל.
במחקר המקורי הציגו 7 גרסאות של המודל וקראו להן A, A-LRN, B, C, D, E. כל הגרסאות מקבלות תמונות בגודל formula_1 ומסתיימות ב-max pooling ושלוש שכבות fully connected בגודל 4096, 4096 ו-1000 בהתאמה כאשר בשכבה האחרונה עושים שימוש בפונקציות אקטיבציה מסוג soft-max. במודלים B עד E מאתחלים את ארבע השכבות הראשונות ואת השלוש האחרונות במשקולות של מודל A מאומן כדיי לקצר את זמניי האימון. כל המודלים נבדקו לפי אחוז השגיאות שלהם בחמש התחזיות הכי סבירות שלהם (top-5 val. error) כלומר כמה פעמים התשובה לא הייתה בחמשת הניחושים הכי סבירים שלהם.
מודל A.
מורכב מאחד עשר שכבות כאשר בשכבות הרשת קונבולוציה עושה שימוש בפילטרים בגודל formula_2 בלבד. המודל זכה ל 10.4% top-5 val. error.
מודל A-LRN.
כמו המודל הראשון רק עם שכבת LRN. המודל זכה ל 10.5% top-5 val. error.
מודל B.
מורכב משלוש עשרה שכבות כאשר בשכבות הרשת קונבולוציה עושה שימוש בפילטרים בגודל formula_2 בלבד. המודל זכה ל 9.9% top-5 val. error.
מודל C.
מורכב משש עשרה שכבות כאשר בשכבות הרשת קונבולוציה עושה שימוש בפילטרים בגודל formula_2 ו formula_5 בלבד. המודל זכה ל 8.8% top-5 val. error.
מודל (VGG16) D.
מוכר גם כ-VGG16 המודל הפופולרי ביותר בגלל שילוב של עלות חישוב ותוצאות מורכב משש עשרה שכבות כאשר בשכבות הרשת קונבולוציה עושה שימוש בפילטרים בגודל formula_2 בלבד. המודל זכה ל 8.1% top-5 val. error.
מודל (VGG19) E.
מוכר גם כ-VGG19 המודל המדויק ביותר אך גם היקר יותר מבחינה חישובית. מורכב מתשע עשרה שכבות כאשר בשכבות הרשת קונבולוציה עושה שימוש בפילטרים בגודל formula_2 בלבד. המודל זכה ל 8.0% top-5 val. error.
השפעה.
VGG הוא מודל חשוב שמומש בעוד הרבה מודלים אחרים כגון YOLO נכון ל-20 באפריל 2022 VGG צוטט כ-77062 פעמים.
עבד אל-מוטליב אבן האשם
פוינולוס
פוינולוס (בלטינית: Poenulus), נקרא גם הקרתגני הקטן או הפּוּני הקטן, הוא מחזה קומי לטיני לתיאטרון רומי קדום מאת טיטוס מאקיוס פלאוטוס, שנכתב כנראה בין השנים 195 ל-189 לפנה"ס. המחזה מכיל טקסט בפיניקית קרתגנית מאוחרת, שנאמרת על ידי הדמות חנא (Hanno) במערכה החמישית.
עלילה.
אגורסטוקלס מאוהב באישה בשם אדלפאסיום, שהיא שפחה השייכת לסרסור ליקוס. אגורסטוקלס, אדלפסיום ואחותה אנטרסטילוס נחטפו בילדותם מקרתגו. אגורסטוקלס נרכש כבן מאומץ, בעוד הבנות נמכרו כשפחות כדי להפוך לזונות.
מילפיו, עבדו של אגורסטוקלס, מנסה לעזור לאדונו להשיג את אדלפאסיום. תוכניתם היא להערים על ליקוס ולהכניס אותו לצרות משפטיות. קוליביסקוס, הפקיד המשפטי של אגורסטוקלס, מתחפש לזר ועובר לגור בבית ליקוס. לאחר מכן, אגורסטוקלס וכמה עדים מאשימים את ליקוס בכך שהוא נותן מחסה לעבד שלו. בסופו של דבר, חנא מגיע מקרתגו, ועד מהרה מתגלה שהוא בן דודם של הוריו המתים של אגורסטוקלס, וכן אביהן של שתי הבנות. בסופו של דבר, הבנות נלקחות מליקוס, שנענש, והסיפור מסתיים במפגש משפחתי משמח. חנא נותן לאגורסטוקלס את ברכתו לשאת את בתו.
הטקסט הפוּני.
המערכה החמישית של המחזה נפתחת במונולוג של חנא, המובא בפיניקית מאוחרת (בשלב המכונה "פּוּני") באותיות לטיניות, ובתרגום הטקסט ללטינית. חוקרים זיהו בטקסט הפיניקי משפטים שלמים וכן מילים כגון:
גם בחלקים אחרים במחזה מפוזרים מילים וביטויים פיניקיים. לאחר שחנא מופיע לראשונה, מילפיו מציע לאגורסטוקלס לפנות אליו ב"פונית". חנא אומר Avo, כלומר "חֲווֹ", ומילפיו עונה לו Salutat. חנא אומר Donni, כלומר "אדוני", ומילפיו לא מבין וחושב שחנא אומר Doni (מתנה בלטינית) ואומר לאגורסטוקלס "הוא רוצה לתת לך מתנה, אינני יודע מה." משחק המילים הקומי מראה שבעת כתיבת המחזה, בתחילת המאה ה-2 לפנה"ס, היו בקהל הרומי מספיק מביני פיניקית כדי להפוך את הבדיחה לאפקטיבית.
עזרא חמווי
רבי עזרא ב"ר יצחק חמווי - כבאז (1875 - כ"ח בכסלו ה'תש"ו 3 בדצמבר 1945) היה רב, דיין, בעל תפילה, אב בית דין ארם צובא וראש קהילת יהודי חלב.
ביוגרפיה.
נולד בארם צובא, לרבי יצחק חמווי.
נודע כעילוי וכמתמיד גדול כבר בצעירותו, ולמד יחד עם חבריו רבי עזרא עבאדי-שעיו, ורבי משה עזרא מזרחי.
בשנת ה'תר"ן התמנה לדיין בבית הדין בארם צובא, ושימש בתפקיד זה במשך ארבעים וחמש שנה, לצד הרב ישעיה דיין והרב שלמה צפדיה, הרב יעקב דוויק הכהן, הרב אליהו חמווי ועוד.
לימים מונה לראש הרבנים בארם צובא ולאב בית הדין, עד עזיבתו בשנת ה'תרצ"ה, אז מונה חברו הרב משה עזרא מזרחי תחתיו. רבי יעקב קצין משבחו כדיין מתון ושקול מאוד, ומעיד עליו כי קיים בעצמו "והוו מתונים בדין".
בשנת ה'תרצ"ה עלה לארץ הקודש והתיישב בירושלים, ובאותו זמן ניטל מאור עיניו והוא התעוור. עם זאת, נותר צלול בדעתו עד יומו האחרון, ורבים מחכמי ירושלים היו באים לבקרו ומשתעשעים עמו בדברי תורה.
בנוסף לגדלותו התורנית, היה בקיא באקטואליה ובהוויות העולם, וניחן בחוש הומור שסייע לו לשמח אנשים, בייחוד חתנים וכלות במשתה נגינתם.
נודע כבעל תפילה ובעל קול ערב, ועסק גם בשירה ופיוט. לפיוט על מות שני בני אהרן ליהודי ארם צובא, הוסיף את הבית האחרון:"הַכּוֹכָבִים אִסְפוּ נָגְהָם / וְאוֹר הַחַמָּה נִכְחַד"
"עַל דם שְׁנֵי אַחִים / שֶׁנִּשְׂרַף כְּאֶחָד"
"הַבְּכוֹר נָדָב / וְאָבִיהוּ גַּם יַחַד"
"וְיָמוּתוּ שְׁנֵי בְּנֵי אַהֲרֹן"נפטר בירושלים בנר רביעי של חנוכה, כ"ח בכסלו ה'תש"ו - 3 בדצמבר 1945, ונטמן בהר הזיתים.
חיבוריו.
הותיר אחריו בארם צובא כתבים רבים בהלכה ובאגדה שרובם אבדו. חלק מהם הודפסו בספר "וישא יעקב" לחתנו רבי יעקב אלמליח, וכן הובאו מדבריו בשו"ת "ישא איש" לרבי יעקב אלישר, ובכתב העת המאסף מאת רבי בן ציון קואינקה.
הלל דוד סתהון
הלל דוד סתהון (? - י"ז באלול ה'תרס"ט, 3 בספטמבר 1909) היה רב, פוסק הלכה ומחבר ספרים, מגדולי רבני ארם צובא.
ביוגרפיה.
נולד בארם צובא, לרבי מנשה (בן רבי מטלוב) סתהון.
אביו נחשב לתלמיד חכם גדול והעידו עליו כי חזר על התלמוד הבבלי לפחות עשר פעמים, וכן שלט בחכמות שונות ובמדעי הטבע. לימים נקרא לשמש כרבה של אלכסנדריה שבמצרים והחליט לנדוד לשם, אך בדרכו בהיותו בסוריה חלה ונפל למשכב, ובכ"ד באלול ה'תרל"ו נפטר ונקבר שם.
רבי הלל דוד היה בכור בניו של אביו, ואחיו הם רבי יצחק, רבי משה, רבי מטלוב ורבי חיים סתהון - רבה של צפת.
נשא לאישה את בתו של רבי שלום כ'אסכי, אב בית דין ארם צובא.
היה פעיל גם בענייני ציבור, ופעל להקמת ועד חברת "תלמוד תורה" לחיזוק לימוד התורה בארם צובא. במסגרת זו פנה לגבירים רבים כדי שיסייעו לתמוך ולהחזיק את לומדי התורה.
הרב יעקב שאול אלישר מכנה אותו "הרב המובהק", וכתביו וחידושי תורתו מוזכרים רבות בספריהם של רבני ארם צובא, ביניהם הרב ישעיה דיין, הרב שאול מטלוב עבאדי, רבי רחמים יוסף פרנקו, רבי יצחק שחיבר ועוד.
נפטר בערב שבת אחר חצות, בי"ז באלול ה'תרס"ט 3 בספטמבר 1909, ונטמן בחלב.
משפחתו.
הותיר אחריו שני בנים; הרב מנשה עזרא, והרב יעקב.
נכדו רבי דוד סתהון הקרוי על שמו, הוא מייסד ארגון צדקה ומרפא בירושלים, ומרבני העדה החרדית הספרדית.
חיבוריו.
חיבורו "ארוכה ומרפא" הוא אינדקס מושגים בחכמה ומוסר, כגון "אהבת השם", "בושה", "הריגת נפש" ועוד, כשכל כל אחד מהם מובאים דברי חז"ל מהתלמוד ומהמדרשים, וכן מדברי הראשונים.
חידושי תורתו נדפסו בכתב העת המאסף, ובשו"ת 'מעשה איש' ושו"ת 'שאל האיש' לרבי יעקב שאול אלישר.
אחר פטירתו מצאו בניו את כתבי ידו, ולימים הוציאום לאור.
בין ספריו נמנים:
יצחק שרים
רבי יצחק שְׁרֵים (ה'תקנ"ח 1798 - ט"ו בתשרי ה'תרל"ג 17 באוקטובר 1872) היה רב, פוסק הלכה ומגדולי חכמי ארם צובא, מחבר הספר "הדר עזר" ועוד.
ביוגרפיה.